અમરેલી શહેર અને જીલ્‍લામાં આજથી 10 દિવસ ગણપતિ ઉત્‍સવનો પ્રારંભ થનાર છે. ત્‍યારે શહેર અને જીલ્‍લામાં જુદા-જ્રદા વિસ્‍તારોમાં પંડાલો ઉભા કરી ધજા પતાકા અને રોશનીથી સુશોભન કરવામાં આવેલ છે. 10 દિવસ યોજાનાર ગણપતિ મહોત્‍સવ દરમિયાન પુજન આરતી વિવિધ સ્‍પર્ધાઓ, સાંસ્‍કૃતિક કાર્યેક્નમો, સત્‍યનારાયણ ભગવાનની કથા તેમજ મહાનુભાવોના હસ્‍તે આરતી સહિતના કાર્યક્નમો યોજાનાર છે. ગણપતિ ઉત્‍સવ ઉજવવા માટે જીલ્‍લાભરમાં તડામાર તૈયારીઓ સાથે આખરીઓપ આપવામાં આવી રહ્યો છે અને યુવાનોમાં ભારે થનગનાટ જોવા મળી રહ્યો છે. અમરેલી શહેરમાં જુદા-જુદા વિસ્‍તારોમાંથી ડી.જે. અને બેન્‍ડ વાજા સાથે અબીલ ગુલાલની છોળો સાથે શહેરના મુખ્‍યો માર્ગો પર શોભાયાત્રા ફરશે. અને ત્‍યારબાદ પંડાલોમાં વિધિપુર્વક ગણપતિની મુર્તિનું સ્‍થાપન કરવામાં આવશે. અમરેલી શહેરમાં નાગનાથ મહાદેવ ગણપતિ હોલ, પોલીસ હેડ કવાર્ટર, સરકાર વાડા, ચોરાપા વિસ્‍તાર, જેસીંગપરા વિસ્‍તાર, લાઠીરોડ, ચિતલ રોડ, માણેકપરા, ચક્કરગઢ રોડ સહિત શહેરના વિવિધ સોસાયટી વિસ્‍તારોમાં યુવક મંડળો દ્વારા ગણપતિ ઉત્‍સવ ઉજવવા ભારે થનગનાટ જોવા મળી રહ્યો છે.